Բոբ Վուդվորդ

Բոբ Վուդվորդ (, ծնվ. 1943 թվականի մարտի 26, Չիկագոյում), ամերիկացի լրագրող, «Վաշինգտոն Փոստ» օրաթերթի խմբագիր (աշխատում է հրատարակչությունում 1971 թվականից)։ ԱՄՆ-ի ամենահայտնի լրագրող-հետաքննիչներից մեկն է։

Ուոթերգեյթյան սկանդալ 
1972 թվականին, երբ երիտասարդ լրագրող Բոբ Վուդվորդը նոր էր սկսել իր աշխատանքը «Վաշինգտոն Փոստ» օրաթերթում, նրան է միանում մի այլ լրագրող՝ Կառլ Բեռնշտեյնը։ Նրանք միասին սկսում են հետաքննել իրադարձության հաջորդականությունը։ Եվ այդ իրադարձությունը հետագայում պատմության մեջ է մտնում ինչպես՝  «Ուոթերգեյթյան սկանդալ»։ Ամեն ինչ սկսել է 1972 թվականի հունիսի 7-ին, երբ  «Ուոթերգեյթ» հյուրանոցային համալիրում գտնվող ԱՄՆ դեմոկրատական կուսակցության շտաբ մուտք գործելու փորձ է տեղի ունենում, և 5 անձ ձերբակալվում են։ Այդ անձանց մասնակցությունն ապացուցվել է ԱՄՆ հանրապետական  կուսակցության կողմից։

Վուդվորդի և Բեռնշտեյնի իրականացրած լրագրողական հետաքննությունը ԱՄՆ 37-րդ նախագահ  Ռիչարդ Նիքսոնին ստիպեց 1974 թվականի օգոստոսի 9-ին հրաժարական տալ։

Նույն թվականին լույս է տեսել Ուոթերգեյթյան սկանդալի մասին Վուդվորդի և Բեռնշտեյնի գիրքը՝ «Նախագահի ամբողջ խումբը» , որի հիման վրա էլ 1976 թվականին նկարահանվել է համանուն ֆիլմը։

Հետագա գործունեություն 
1987 թվականին Վուդվորդը գիրք է հրատակել հետախուզական վարչության 11-րդ տնօրեն Ուիլյամ Քեյսիի մասին, ով գլխավորել է կենտրոնական հետախուզական վարչությունը 1981-1987 թվականներին, երբ երկիրը ղեկավարում էր Ռոնալդ Ռեյգանը։

Ջորջ Ու. Բուշի նախագահության տարիներին Վուդվորդը 6 հարցազրույց է վարել նրա հետ՝ ընդհանուր 11 ժամ տևողությամբ, ամենաերկարը քան որևէ այլ ամերիկյան լրագրողի։ Այդ հարցազրույցների հետքերով, ինչպես նաև այլ տվյալների հիման վրա՝ Վուդվորդը 2002-ից 2008 թվականներին 4 գիրք է հրատարակել, որտեղ մանրամասն ուսումնասիրվում է Բուշի նախագահության տարիները։

Մատենագիտություն 
Վուդվորդը հեղինակել և համահեղինակել է 12 դոկումենտալ գիրք, որոնք բոլորը ԱՄՆ-ում բեսթսելլերներ են։ Դա ռեկորդ է ամերիկյան այդ ժանրի գրող-հրապարակախոսների համար։
 1974 — «All the President’s Men» (Կառլ Բեռնշտեյնի համահեղինակությամբ)
 1976 — «The Final Days» (Կառլ Բեռնշտեյնի համահեղինակությամբ, Նիքսոնի հրաժարականի մասին)
 1987 — «Veil: The Secret Wars of the CIA»
 1996 — «The Choice» (Բիլլ Քլինթոնի՝ իր թեկնածությունը 1996 թվականի ընտրություններում կրկին առաջադրելու մասին)
 1999 — «Shadow: Five Presidents and the Legacy of Watergate» (Ուոթերգեյթի պատմական նշանակության և նիքսոնյան նախագահական ադմինիստրացիային հաջորդող սկանդալների մասին)
 2002 — «Bush at War»
 2004 — «Plan of Attack» (Իրաքի պատերազմը սկսելու ստույգ պատճառների և դրան նախապատրաստվելու մասին)
 2005 — «The Secret Man» (Կառլ Բեռնշտեյնի համահեղինակությամբ. գիրքը ՀԴԲ-ի գաղտնի գործակալի՝ William Mark Felt, Sr.-ի մասին է (1913—2008), ով կարևոր դեր ունի Ուոթերգեյթյան սկանդալում. գիրքը հրատարակվել է մինչ այն, երբ հենց ինքը՝ «Խորը Կոկորդ» () մականվամբ գործակալը առաջին անգամ հայտնվեց մամուլի առջև և հայտնեց իր անունը)
 2006 — «State of Denial: Bush at War, Part III»
 2008 — «The War Within: A Secret White House History (2006—2008)»
 2010 — «Obama’s Wars»
 2012 — «The Price of Politics»
 2015 — «The Last of the President’s Men»
 2018 — «Fear: Trump in the White House»

Ծանոթագրություններ

Արտաքին հղումներ 
 Վուդվորդի պաշտոնական կայքէջը

 
Ամերիկացի լրագրողներ